Супрацоўнікі Адэльскага цэнтра культуры і народнай творчасці перанялі тэхналогію прыгатавання мясцовых традыцыйных страў і дэманструюць гэтыя ўменні ўдзельнікам абласных і раённых семінараў, фестываляў і святаў, а таксама замежным гасцям у межах турыстычнага маршруту па Гродзенскім раёне. Гэта спрыяе трансляцыі і пераемнасці традыцый. Работнікамі Адэльскага цэнтра культуры і народнай творчасці сабраны фота- і відэаматэрыял па прыгатаванню страў: бігас, кішка бульбяная, пызы, бульбяная бабка, цымас, хлеб і інш.